બીજા ભાગની ક્લાઈમેક્સમાં આદિત્ય પ્રતાપ મર્ડરકેસમાં જેલમાં જતો બતાવવામાં આવ્યો છે. હવે એ જેલમાંથી છૂટીને પાછો રજવાડામાં આવ્યો છે, ને પત્ની સાથે કાવાદાવા રમવાનું ચાલુ કરે છે. જો કે માધવી (માહી શેરગિલ) પાવરફુલ રાની છે, એ કુંવર સાહેબને શરમાવે એ હદે રાજકારણ ખેલે છે, જરૂર પડે ત્યાં ટેબલ તળે દક્ષિણા આપી કામ કઢાવે છે- ટૂંકમાં બધી રીતે પહોંચેલી માયા છે. એવામાં આદિત્ય પ્રતાપસિંહનો ભેટો લંડનથી પધારેલા કુંવર ઉદય પ્રતાપસિંહ (સંજય દત્ત) સાથે થાય છે ને શરૂ થાય છે એક પછી એક ચિત્રવિચિત્ર ઘટના ઘટવાની શરૂઆત…